b'\n_START_ARTICLE_\nHot Pursuit\n_START_SECTION_\nJuoni\n_START_PARAGRAPH_\nElokuvan p\xc3\xa4\xc3\xa4henkil\xc3\xb6 on poliisi Rose Cooper (Witherspoon), jonka is\xc3\xa4 oli San Antonion paras poliisi._NEWLINE_Poliisi Rose Cooper tapaa kapteeni Emmettin, joka informoi Rosea ett\xc3\xa4 h\xc3\xa4nen ja kollega Marshal Jacksonin teht\xc3\xa4v\xc3\xa4n\xc3\xa4 on menn\xc3\xa4 suojelemaan Felipe Rivaa ja t\xc3\xa4m\xc3\xa4n vaimoa Daniellaa, jotka ovat luvanneet todistaa kartellin johtajaa Vincente Cortezia vastaan._NEWLINE_Cooper ja Jackson saapuvat Rivojen kotitalolle. Daniella on vihainen miehelleen t\xc3\xa4m\xc3\xa4n tehdess\xc3\xa4 heist\xc3\xa4 maalitauluja. Jackson j\xc3\xa4\xc3\xa4 Felipe Rivan luo alakertaan ja Cooper menee Daniella luo yl\xc3\xa4kertaan. Cooper ja Daniella alkavat v\xc3\xa4ittelem\xc3\xa4\xc3\xa4n, kun Cooper huomaa, ett\xc3\xa4 Daniella pakkaa mukaansa kaikkea tarpeetonta. Alakerrasta alkaa kuulua laukausten \xc3\xa4\xc3\xa4nt\xc3\xa4 ja Cooper k\xc3\xa4skee Daniellan odottaa rauhallisena yl\xc3\xa4kerrassa. Kaksi miest\xc3\xa4, joilla on maskit ampuvat Felipen ja Jacksonin. Cooper l\xc3\xb6yt\xc3\xa4\xc3\xa4 Daniellan talon autotallista piiloutuneena auton takapenkille. Cooper onnistuu kaasuttamaan pois, vaikka miehet yritt\xc3\xa4v\xc3\xa4t ampua heit\xc3\xa4. Cooper yritt\xc3\xa4\xc3\xa4 soittaa apua, mutta Daniella onnistuu tiputtamaan Cooperin puhelimen tielle. Cooper onnistuu soittamaan apua ja h\xc3\xa4nen kollegansa Dixon ja Hauser ajavat pihaan. Cooper ja Daniella istuvat jo auton takapenkill\xc3\xa4, kun Cooper oivaltaa, ett\xc3\xa4 Dixon ja Hauser ovat ne maskip\xc3\xa4iset miehet, jotka ampuivat Felipen ja Jacksonin. Cooper ja Daniella onnistuvat tekosyyn varjolla p\xc3\xa4\xc3\xa4sem\xc3\xa4\xc3\xa4n k\xc3\xa4ym\xc3\xa4\xc3\xa4n vessassa, jolloin heill\xc3\xa4 olisi mahdollisuus karata ikkunasta.\n_START_SECTION_\nVastaanotto\n_START_PARAGRAPH_\nElokuvan vastaanotto oli p\xc3\xa4\xc3\xa4osin negatiivinen. Kriitikoiden arvosteluja ker\xc3\xa4\xc3\xa4v\xc3\xa4n Metacriticin mukaan elokuva on saanut kriitikoilta keskim\xc3\xa4\xc3\xa4rin arvosanan 31/100._NEWLINE_Elokuva on tuottanut maailmanlaajuisesti yhteens\xc3\xa4 noin 51,5 miljoonaa dollaria.'